सनास्रिया सेथि थाखोआव उथ्रिदों होनना बिमा-बिफानाव जेबो दावा-दाबि खालामाखै। जेरै- टाउनाव थांनानै फरायनो लुगैदों बेखौनो मोनखादों।हस्तेलनि बेबस्थाया जोबोद खम मोन थाब एडमिसन लाफैनो हास्लाबैखाय हस्तेलयाव मोनस्लाबनाय जायाखि। बेनिखायनो लजिंखौनो दोननो गोनां जादों। खौरां लासाबनो होनना बिफाया गंसे दाम खमनि मबाइलखौनो होबोदों। सनास्रिनि गोसोआ बारा दाबि-दावा खालामनो लुबैया जेखौ होयो बेखौनो लायो। सबथा मोननैयानो बारलांबाय लजिंआव बिफाया दोनफैनाया। थेवबो बिफाया सानफ्रोमबो फुंनि बेलासिनि खौरां लायो आरो माबाफोर नांगौ जायोब्ला होफैब्रबो। ओरैनो बिदा साथामाबो कक्राझार टाउनाव फैथाव थाव सासे नंआ सासे नायफैब्रबाय थाखायो।